સ્મરણોની વાતે ઘણી જુની યાદોને તાજી કરી દીધી. જુગલભાઈએ કહ્યું કે સ્મરણો સાથે પ્રસન્નતા કરતાં અવસાદનો ભાવ વધુ જોડાયેલો રહ્યો છે, પણ મારી હમણા થયેલી વતનની મુલાકાતે મને સુખદ સ્મરણોની સુંદર ઝાંખી કરાવી. મુંબઈની શાળામાં વીસ વર્ષ દસમા ધોરણના વિધ્યાર્થીઓને ભણાવી છેલ્લા અઢાર વર્ષોથી અમેરિકામા છું અને જ્યારે હું મુંબઈ ગઈ તો મારા ૮૩ની સાલના દસમા ધોરણના વિધ્યાર્થીઓ એ એક સ્નેહ સંમેલનનુ આયોજન કર્યું હતું.લગભગ પચાસે પહોંચવા અવેલા એ વિધ્યાર્થીઓ, હવે તો યુવાનો યુવતીઓ સાથેની એ સાંજ કેટલીય સુખદ પળોને જીવંત કરી ગઈ. કેટલીય ગોપનીય વાતો અને બીજા બધા શિક્ષકોની ખાસિયતોના પટારા ખુલતા ગયા અને બે કલાકમાં ભુતકાળની કેટલીય યાદો મોગરાના ફુલની જેમ મહેકી રહી.